
TÁRGY: A KISEBBSÉGI ÖNKORMÁNYZAT 2012. ÉVI KÖLTSÉGVETÉSÉNEK 

                KONCEPCIÓJA

1. ÁLTALÁNOS SZABÁLYOK 
Az államháztartásról szóló, többször módosított 1992.évi XXXVIII. törvény 70. §-ának rendelkezéseinek alapján – az államháztartás működési rendjéről szóló 292/2009. (XII.19.) Korm. rendelet 37. § (4) bekezdésének f) pontjának rendelkezései, továbbá a kisebbségi önkormányzatoknak a központi költségvetésből, valamint fejezeti kezelésű előirányzatból nyújtott támogatások feltételrendszeréről és elszámolásának rendjéről szóló 342/2010. (XII.28.) Korm. rendelet előírásaira is figyelemmel - Kiskőrös Város Német Kisebbségi Önkormányzata a 2012. évre vonatkozó költségvetési koncepcióját az alábbiak szerint határozza meg.
A helyi kisebbségi önkormányzat a költségvetéséből finanszírozza és látja el a nemzeti és etnikai kisebbségek jogairól szóló, és más törvényben meghatározott feladatait.
A Kisebbségi Önkormányzat költségvetésének pénzügyi alapját a központi költségvetésből kapott támogatás, a települési önkormányzattól kapott hozzájárulás, egyéb saját bevételei, adományok, átvett pénzeszközök fedezik és biztosítják az általa megfogalmazott célok megvalósításának költségeit.
2. 2011. GAZDÁLKODÁSI ÉV KÖLTSÉGVETÉSI ADATAINAK ÖSSZEFOGLALÓJA
 2011 évben a Kisebbségi Önkormányzat általános működési támogatása 210 e/Ft, feladatalapú támogatása 1.196 e/Ft volt. Az előző évről áthozott kötött pénzmaradvány 6 e/Ft volt. A bevételek biztosították a kisebbségi önkormányzat adott évi és a 2012. I. félévi feladat ellátására a megfelelő pénzügyi kereteket, a meghatározott célok, kisebbségi programok megvalósítására fordítható költségvetési fedezetet. A Kisebbségi Önkormányzat jól tervezett átfogó nemzetiségi programtervezet végrehajtását következetesen megvalósította, a kitűzött célok megvalósításával jelentősen nő az esélye annak, hogy 2012. évben is a kisebbségi önkormányzat feladatalapú támogatásra eredményesen pályázhasson. A programok végrehajtása során a testület költség hatékony megoldásokra törekedett, igen jelentős részt vállaltak a feladatok megvalósításában.
3. 2012. KÖLTSÉGVETÉSI ÉV VÁRHATÓ KÖLTSÉGVETÉSI ADATAI, A TERVEZHETŐ
    BEVÉTELEK HATÁSAI A FELADATELLÁTÁSRA
2012. évre a tervezett általános működési támogatás mértékének meghatározásánál a Kisebbségi Önkormányzat a 2011. évi szinten való hozzájárulással számol ennek megfelelően tervezi költségvetési kiadásait, a megvalósítandó programok kiadásait.
A kiadások tervezésénél kiemelt cél a nemzetiségi hagyományápolás, a városi rendezvényeken való nyilvános nemzetiségi kulturális programok szervezése, amely a nemzetiségi nyelvi örökség bemutatására fókuszál és elősegíti a más nemzetiségi településekkel való együttműködés keretében történő bemutatkozást. A célok meghatározásánál kiemelt jelentőségű, hogy a testület a 342/2010. (XII.28.) Korm. rendelet támogatási szempontrendszerének figyelembevételével  - összhangban a kisebbségi célokkal-  döntsön a feladatellátásról, mert ez nagymértékben befolyásolhatja a feladatalapú támogatás mértékét, de túl ezen, a feladatok teljesítése minősíti a kisebbségi önkormányzati munka eredményességét. 
A fentiek alapján javaslom, hogy a Kisebbségi Önkormányzat a 2012.évre vonatkozó költségvetési koncepcióját a határozat-tervezetben foglaltak szerint fogadja el.
Kiskőrös, 2011. október 13.
                                                                                                               Titl Péter  sk.

                                                                                                                       elnök
HATÁROZAT-TERVEZET
1. Kiskőrös Város Német Kisebbségi Önkormányzata a 2012. évi költségvetésének koncepciójának bevételi és kiadási főösszegeit a határozat-tervezet mellékletében foglaltak szerinti bontásban határozza meg. 
2. A Kisebbségi Önkormányzatnak programjai megszervezése során, a 2011.évi tapasztalatok alapján ki kell szélesítenie a nemzetiségi programok megvalósításában az együttműködők körét, amely biztosítja a rendezvények színvonalának javítását és a lebonyolítás megvalósításának finanszírozása költséghatékonyabbá válhat. 
3. A nemzetiségi hagyományőrző programok megvalósításához szükséges pénzügyi kiadások fedezetének biztosítása érdekében a Kisebbségi Önkormányzatnak élni kell a nemzeti és etnikai kisebbségek kulturális és hagyományőrző programjainak támogatására kiírt pályázati lehetőségekkel, mert csak így teremthető meg a költségvetési fedezet a programfinanszírozásra.
4. Magyarország 2012.évi költségvetésének tényszámai ismeretében a testület felülvizsgálja programstruktúráját és meghatározza 2012.évre vonatkozóan a kiemelt jelentőséggel bíró nemzetiségi városi, kistérségi rendezvényeire vonatkozó terveit.

